BASERET PÅ JOSHUAH BEARMANS ARTIKEL
Man siger, at med lov skal land bygges.
Men det, der styrer alt i hele universet, er loven om modsætninger.
Sådan blev jeg, Huey P. Newton, fri, da jeg kom i fængsel.
Sådan indfangede billedet mennesket.
Modsætninger førte mig syd for grænsen, hvor jeg flygtede for mit liv.
De hadefulde omstændigheder, der tvang mig til at flygte med ægte kærlighed.
Grundlæggeren af Det Sorte Panterparti med to Hollywood-producere.
Mens regeringen for livet, friheden og jagten på lykke
jagter os, fordi vi hævder vores ret baseret på deres love.
Modsætninger. Morderiske FBI-agenter forklædt som fredelige hippier.
En krigsliderlig nation, der erklærer os for den største trussel mod sikkerheden.
Al magt til folket!
Huey!
Modsætninger. Når de stopper, ophører livet.
Og i modsætning til, hvad propagandaen påstår, længes jeg ikke efter at dø.
Men jeg nægter at leve uden frihed.
Historien, jeg vil fortælle, er sand.
Sand for det meste, i hvert fald... Som jeg husker den.
Den er kørt gennem Hollywoods linse, så...
...lad os se, hvor meget af min historie, de virkelig tør vise.
Huey?
Hvad sker der? Hvorfor er du klædt sådan?
FBI er efter mig. De siger, jeg har slået en pige ihjel. Én stor løgn.
Jeg må gå under jorden.
Fulgte de efter dig?
Jeg tror det ikke.
Jeffrey, gå ud bagi, smugkig over hækken
og at se, om der holder nogen mistænkelige biler i gaden.
Ja, far.
- Hvad fanden foregår der? - De har fabrikeret beviser.
- FBI holder også øje med mig. - Hvad snakker du om?
De har overvåget mig, siden vi kom hjem fra Kina.
Jeg har en kopi af mine FBI-papirer.
- Der kan du selv se. - Det skal nok gå.
I morgen er du nummer et på eftersøgningslisten.
Det første sted, de leder, er her.
Okay. Hvor skal jeg så tage hen?
Bert tog Gwen og mig med hen til fyren, der har reddet hans røv,
siden de var fem år gamle,
hans producentmakker, Steve Blauner.
Jeg vidste ikke, jeg ville få selskab.
Kom indenfor.
Du kan ikke have en anklaget morder i huset, Steve. Jeg går fra dig.
Smut tilbage til din ekskone, hvis du vil lege røvere og soldater.
Din bror boede her i en måned
- og hørmede huset til med sine prutter. - Hold dog op.
Jeg måtte smide madrassen ud bagefter.
- Det, Steve prøver at sige, er... - Bland dig uden om, Bert!
Vidste du, at han har fået hæmorider på grund af dig?
- For helvede altså. - Giver jeg hæmorider?
Ja. Stress.
Når man bliver stresset,
trækker ringmusklen sig sammen og belaster endetarmen.
Steve har haft hæmorider, siden han var syv.
Det her er noget pis.
Jeg går på lokum og smører mit røvhul.
Okay. Alt er i orden.
En omfattende landsdækkende menneskejagt er nu i gang.
Huey P. Newton, medstifteren af Det Sorte Panterparti,
er efterlyst for drabet på en 17-årig prostitueret fra Bay Area.
Oakland Politi leder efter en bordeauxfarvet Pontiac årgang 56
med registreringsnummeret H7J...
Det skal nok gå.
Ja.
Det var ikke mit første sammenstød med myndighederne.
Min familie flyttede til Oakland fra Louisiana, da jeg var syv.
De troede, der ville være anderledes.
Efter to timer
hev strømerne min far ud af bilen og gav ham tæsk foran os.
Du betragter måske politiet som beskyttelse,
men for os er de en besættelsesmagt i lokalsamfundet.
Vi spoler frem til 1967, og intet er forandret.
Politiet tæskede og myrdede stadig sorte på gaden.
Men Bobby og jeg besluttede at gøre noget ved det.
I hvilken californisk lov står der, at det er ulovligt at skyde en hval
fra en bil i fart eller et gødningsfly?
Et gødningsfly? Nej, mand.
Det er ulovligt at skyde vildt eller havpattedyr fra en bil,
medmindre det er en hval.
Det er nummer 3002.
For satan. Hvorfor gjorde de det?
Eller et bedre spørgsmål: Hvor ved du det fra?
Jeg læser bøger.
Hvad... Hvad siger du til
Det Sorte Panterparti for Revolutionær Handling?
Jeg ved det ikke. Det er mange ord.
Vi er ved at løbe tør for benzin.
- Hvor meget længere skal vi gøre det her? - Hov. Lige der.
Det er Lil Bobby fra centeret.
Hvad fanden foregår der?
Hvem fanden tror I, at I er?
- Det Sorte Panterparti for Selvforsvar. - Hvabehar?
- Du hørte godt, hvad jeg sagde. - Smid våbnene.
Vi er her for at sikre, at denne borgers rettigheder ikke krænkes.
Du har ingen lovhjemmel til at tage mit våben.
Paragraf 119 stykke 2 slår fast,
at jeg har ret til at bære dette våben i det offentlige rum,
så længe jeg ikke skjuler det eller truer med det.
Tilkald forstærkning.
Det kunne strømerne sgu ikke lide.
Men det kunne lokalsamfundet.
Så startede festen.
Jeg tænkte på at skaffe min egen pistol
og tage ud at patruljere politiet med dig og Bobby.
Det er der, det sker.
Rolig, unge mand. Du skal nok nå det.
Hør her. Partiet er en organisation.
Og organisationer har strukturer. Medlemmer har roller.
Alle må bidrage på deres egen måde.
Din mor siger, at du er ret god til matematik?
Du lyder som en kasserer.
Jeg kan godt være kasserer, men det er ikke særlig revolutionært, vel?
Jeg vil også ud på gaden.
Ja... Kan du se Che der?
Che var revolutionær og læge.
Fanon var revolutionær og psykiater.
Og nu kan Lil Bobby være både revolutionær og kasserer.
Sig mig, hvad det er, der har gjort dig
så optændt, at du vil ud på gaden og risikere dit liv?
Jeg er træt af, at hvide behandler os som undermennesker.
Jeg er træt af at blive slået ned af politiet.
Og jeg er træt af muggen i min lejlighed.
Jeg vil forandre det hele.
Tror du, det kan lade sig gøre?
Jeg tror, at hvis vi kan organisere folket,
og hvis vi kan lytte til folket,
og hvis vi kan kæmpe for folket,
og hvis unge som dig går ud og tager stafetten op,
er der intet, vi ikke kan opnå. Vel?
- Jo. - Ja.
Folk sluttede sig til overalt. Knægte som Lil Bobby.
Men da hvide så sorte med skydevåben, gik Ronald Reagan amok.
Jeg kan ikke se nogen grund til,
at en borger skal bære et ladt våben på gaden.
Vi tog til Kongressen for at diskutere lovforslaget.
Vi mener, at denne racistiske lov er lavet
for at sorte skal stå ubevæbnede over for det fascistiske politi,
som angriber os hver eneste dag.
Men NRA og republikanerne gik sammen for at stramme våbenlovgivningen.
Mmm. Modsætninger.
Da Malcolm X' enke ankom på årsdagen for sin mands død,
mødte vi op i lufthavnen for at eskortere hende.
Det var da, at Eldridge Cleaver blev panter.
Og jeg blev et symbol på partiet,
hvilket gjorde mig til et mål for alle strømere i hele landet.
SEKS MÅNEDER SENERE
Ikke det pis igen.
Feje røvhul.
Nåda. Den store Huey P. Newton. Stig ud af bilen.
- Hvorfor? Jeg stiger ikke ud af min bil. - Ud af bilen.
Hvorfor skal jeg ud af bilen? Har jeg overtrådt loven?
Stig ud af bilen.
Tag det roligt. Tag det roligt.
STRAFFELOVEN
- Bare bliv der. - Hvorfor chikanerer I mig?
- Bliv der. - Hvorfor chikanerer I mig?
- Hvad sagde du? - Er jeg anholdt?
- Hvor er din pistol, Huey?
- Jeg troede, du havde en pistol. - Ingen snakker om nogen pistol.
- Du er røvhullet med en pistol. - Jeg troede, I svin gik med pistol.
Snakker det her racistiske røvhul om en pistol?
Hvis jeg havde en pistol, strømer, ville jeg have lov til at have den.
- Paragraf et, afsnit et... - Hvad fanden er det for noget?
...i Californiens forfatning
giver mig ret til at forsvare mig selv, mit liv og min frihed.
Jeg vil skide på dit liv og din frihed.
- Ifølge det andet tillæg... - Niggeren har en pistol.
- Du er en forpulet racistisk strømer. - Du har en pistol. Niggeren har en pistol.
- Nigger? Kalder du mig nigger? - Ja, du har en...
De sagde, jeg havde en pistol. Men det havde jeg ikke.
De sagde, jeg myrdede en betjent.
Der fløj mange kugler gennem luften den aften. Men ingen af dem var mine.
Det betød ikke noget.
De smed mig i isolationscelle.
Rend mig, strømer.
Tre år i isolation for et mord, jeg ikke havde begået.
Min hjerne blev flået i stykker.
Alt, jeg havde gjort forkert, alt, jeg havde fortrudt, al frygt.
Så hørte jeg, hvad der var sket med Lil Bobby.
De ville ødelægge mig.
Vores frihed for vores politiske fanger. Vores sorte...
Politivolden skal stoppe...
Slut med politivold.
Det kunne jeg ikke levere.
Alligevel vidste jeg indeni, at jeg måtte slås.
For ham og for alle andre, der havde brug for os.
Budskabet, idealet fik mig tilbage igen.
De prøvede at knække mig, men de kunne ikke.
Jeg fik styr på mine tanker.
Min dom blev omstødt, og så gjorde de, hvad de gjorde,
hvad de var nødt til at gøre.
De ordnede mig og sagde, jeg var fri.
Fri? Helt sikkert.
Jeg havde en skydeskive på ryggen. Og endnu værre, jeg var blevet et idol.
Løslad Huey! Løslad Huey!
Magt til folket! Ja!
Mere magt til folket!
Lad os bare gøre, hvad vi skal.
- Bert, studiet vil have stuntfolk. - De vil have Monte Landis.
- Jeg synes, vi burde overveje klippen. - Hudson?
Nej, Gibraltar.
"Berømmelse" er et fængsel i sig selv.
Men det var sådan, at de her producere opdagede mig.
- Bert Schneider og Steve Blauner. - Jeg er fri!
Berts far ledede Columbia.
Han havde sikret sin far en pengemaskine med The Monkees...
...men han ville slagte guldkalven for at lave en motorcykelfilm.
Med alt det, du har, og alt det skøre, der foregår i verden,
kan du ikke bare lade det ligge og nyde livet?
Ligesom dig, far?
Berts far havde ikke sagt fra under McCarthy-høringerne.
Nogle af os kan ikke bare sidde på sidelinjen.
Jeg distribuerer den dumme motorcykelfilm, men jeg betaler ikke for den.
Det er dine penge og din satsning.
Jeg satser på, at du mister alt.
Gu gør jeg ej. Folk kommer til at stå i kø hele vejen rundt om karréen.
Den dumme motorcykelfilm viste sig at være Easy Rider.
Og folk stod ganske rigtigt i kø hele vejen rundt om karréen.
Det der er en stjerne. Han er sgu en stjerne.
Så kører den.
Bert var træt af kulturrevolutionære,
så da han så mig, så han cinema verité.
- Ægte revolution. - Sådan!
Amerikas egen Ho Chi Minh.
Og han kunne ikke slukke for det igen.
Hvem er alle de mennesker?
Jeg ved ikke, hvem halvdelen er. Hvor er Gwen?
Gwen er hos børnene, men det er dejligt at have dig tilbage.
Det er ikke forbi endnu. Jeg skal i retten igen.
Endnu en dyr retssag
mellem dig, Ericka, George Jackson, Siete de la Raza. Det passer.
Vi mangler benzin.
Hjælp til at få folk på besøg hos vores kammerater i fængsel.
Jeg hører dig, søster.
Ja, men lytter du?
Vi er næsten i bund.
Jeg har fået nogen til at hjælpe med advokatregningerne, benzin og sådan.
Er der andet, du har brug for?
Teressa var en kommende stjerne i partiet.
Hvem fanden er Berton Jerome?
Bert Schneider. En af Elaines venner.
- Hvidt brød? - Gyldent brød.
Han producerer film. Easy Rider, Five Easy Pieces.
Han har premiere på en til efteråret, Sidste forestilling.
Partiet kan godt bruge Berts penge til overlevelsesprogrammerne.
Hollywood fører direkte til kapitalistisk overtagelse.
Nemlig.
Er du uenig?
Han vil være med. Han vil gøre hvad som helst.
Der er allerede hvide i bevægelsen.
Se bare Freedom Riders og Young Patriots.
De kan spille en rolle, hvis de vil.
Det bør vi måske overveje, broder Huey.
Lad mig forklare jer noget.
De hvide i Appalacherne,
de hvide arbejderbisser,
de er ikke Hollywood. De er fattige ligesom os.
Politiet giver dem tæsk ligesom os.
De har rotter i væggene og kakerlakker i cornflakesene ligesom os.
De vil ikke være med i bevægelsen.
De vil ikke være en del af bevægelsen.
De vil bare overleve.
Og de forstår, at Det Sorte Panterparti kan hjælpe dem
mere end en hvid politibetjent eller en hvid politiker nogensinde ville kunne.
Nemlig.
Så broder David har ret.
Vi må finde en anden vej.
Vi skal ikke sovses ind i Hollywood.
Sig til din far, at han har betalt.
- Godt. - Godt.
Er du vanvittig? Herude alene. Uden beskyttelse.
Vi må ikke være bange for at være på gaden sammen med vores egne, Teressa.
Ja.
- Al magt til folket. - Al magt til folket, broder.
Min far har arbejdet hårdere end nogen anden hele sit liv.
- Det er godt, du er kommet hjem, broder. - Tak, søster.
Han havde to, tre jobs ad gangen, betalte altid sine regninger...
...havde aldrig problemer med politiet. Aldrig...
- Vi ses til demonstrationen i næste uge. - Jep.
Han kom heller aldrig ovenpå. Han var altid kun lige præcis ikke flad.
Du får penge til dine programmer. Du kan forandre det.
- Broder Larry... - Broder Larry er en klovn.
Han snakker, men han har aldrig kæmpet.
- Det handler ikke kun om at kæmpe. - Det handler om at kæmpe, Teressa.
Min far sagde altid: "Se dem altid i øjnene. Gå altid frem."
Jeg kan fortælle dig alt om en mand ved at se, hvad han gør i en slåskamp.
Du burde tjekke Bert ud, så du kan gøre de ting, du gerne vil.
Har du knaldet ham, Teressa?
For satan, det har du jo.
Du er 100.000 dollar værd, hvad?
Du burde vide, at man ikke kan sætte en pris på perfektion.
Men nej.
Huey, min far kæmpede ikke ligesom din. Han skred.
Min mor havde det dobbelt hårdt, fordi hun skulle opdrage os oven i alle jobbene.
Jeg tænker på alt det, hun gjorde, for at jeg kan stå her.
Og hvor meget det ville have betydet at kunne lette byrden en smule.
Giv ham en chance, Huey.
Du har knaldet ham.
Jeg siger ingenting.
Nogen sagde, Jack Nicholson ville komme.
For satan. Brando! Jeg må takke ham for det, han sagde til min event.
- Jeg finder Bert. - Okay.
Hvad fanden. Selveste Huey Newton.
- Richard Pryor. - Hvad så?
Prøver Bert at blive venner med Panterne?
- Ja, han prøver. - Langt ude.
Hvad siger du til de her hvide fiduser?
Det her er en særlig slags blegfjæs.
De har en masse skyld dybt nede i deres gener.
De er parat til at betale en høj pris for syndsforladelse.
Her kommer det bedste argument for raceadskillelse.
Bert, hør her:
Richard Pryor som Huey P. Newton i A Huey Newton Story.
Ligner vi ikke hinanden?
- Ikke rigtigt. - Pis.
Når jeg skal bruge en hvid fyr, der ikke kan se forskel, får jeg den blege panter.
Nu hyrer han sikkert Warren Beatty eller sådan en.
Smører lidt skosværte i hovedet på ham, så han kan spille dig. Tror I ikke?
Nu vil jeg lade jer tale forretning.
Jeg skal fortælle mine venner, jeg har mødt dig.
- De går amok. - I lige måde.
Vær ordentlig.
- Slap af. - Jeg slapper af.
Lad mig vise dig rundt.
Jeg har fattet det.
Der er ikke noget at fatte. Det hele kunne brænde ned i morgen.
Det ser ud, som om du hygger dig fint her.
Hvorfor vil du lege med os?
Hvem siger, jeg leger?
Det kan ikke være anderledes.
Revolutionen er overlevelse for mig. Den er valgfri for dig.
Det er netop derfor, jeg er nødt til det.
Hør her, USA er ikke Cuba.
Du styrter ikke regeringen med 42 personer i junglen.
Du er nødt til at ændre folks måde at tænke på.
Ja, det er fint for dig hernede.
Men i Oakland udkæmper vi en guerillakrig hver dag.
Se bare på det i Algeriet.
Ja, se på Algeriet.
Folk kæmpede, og de blev ved.
Nej, jeg mener Slaget om Algier.
- Filmen. - Ja.
Det er kampråbet for alle de unge ude på gaden.
Okay.
Ja, mange unge så den og blev tændte på revolution.
Den film skabte krigere.
Det er biograflærredets magt.
Hollywood har altid været på bagkant,
men det prøver de her folk at ændre.
Du kigger på verdens bedste historiefortællere,
og der er ingen politik uden en historie.
Ja, men hvilken historie vil du fortælle? Og hvorfor skal du fortælle den?
Jeg skal ikke fortælle den.
Jeg skal bare gøre den mulig.
Jeg vil finansiere revolutionen.
- Hvis folk skal overleve... - Ja.
...skal de forstå, hvordan man overlever i det her racistiske system.
Men det handler om bevidsthed.
- Den skal vækkes. - Så griber folk til våben.
- Nej, jeg lægger våbnene væk. - Gå efter strukturerne.
- Kapitalismen er hjørnestenen. - Den skal smadres.
Vi går fra karré til karré.
Oppe i Oakland uddanner vi vores egne.
Vi mader vores egne. Tøj, husly, sundhed.
I nationaliserer lokalsamfundet.
Vi viser pjalteproletariatet, at de kan klare sig bedre uden imperialisterne.
Så I gør det deroppe,
og så kan andre steder se, hvad der er muligt.
Ilden er antændt. Revolutionen spreder sig.
Det er en farlig idé.
Du bliver den farligste mand i USA.
Ifølge J. Edgar Hoover er jeg det allerede.
Ryg den her.
Jeg prøver ikke at styre dit budskab.
Jeg gør, hvad partiet har brug for.
Propaganda for folket.
Og hvad så, når politiet banker på din dør
eller filmstudierne ikke besvarer dine opkald?
Jeg har et motto, når vi vælger projekter:
"Er det ikke værd at risikere alt for, er det ikke noget værd."
Jaså. Hvad med dit liv?
Hvad er du parat til at dø for, Bert?
Hvad du i virkeligheden spørger mig om er,
hvor fuld af lort jeg er?
Jeg måler altid mine handlinger op mod mine overbevisninger
og finder ud af, at de ikke rækker.
Hvem står jeg til regnskab over for, hvis jeg tager pengene?
Ingen.
Sådan arbejder jeg ikke.
Jeg hyrer de bedste kunstnere og giver dem frie hænder.
Er det ikke sandt, Jack?
Han udskriver checkene og holder sig væk.
Jeg lader kunstnerne fortælle historierne.
Jaså.
- Og hvem ser du som kunstneren? - Jeg synes, det er oplagt.
Revolutionens ansigt skal være dig.
Og med mig mener du...
Du mener fyren i stolen med geværet og spyddet.
Ja.
Det sejeste røvhul på planeten.
Overvej det.
Hvad er det? Sagde jeg noget forkert?
Nej. Han synes bare ikke, det er den rigtige vej at gå for partiet.
Hvilken vej? Jeg smider bare penge hans vej.
Han kan gøre med dem, hvad han vil.
Han vil ikke vikles ind i Hollywood.
Lad mig tage derop og mødes med ham igen.
- Fem minutter, det skylder han mig. - Skylder?
Bert, han vil ikke.
Alle vil sgu da mødes med mig. Jeg er Bert Schneider.
Når vi kommer derind, skal du tage dig af det.
Huey! Huey.
Følger du efter mig?
Nej.
Eller på en måde.
Kan du ikke bare give mig fem minutter?
Jeg vil bare hjælpe.
Jeg kan hjælpe jer med at bygge husene færdig.
Jeg kan hjælpe med at bygge skoler. Jeg kan hjælpe med at bygge klinikker.
Ja, og hvad så bagefter?
Så vil du have dit navn over døren.
Selvfølgelig ikke.
Ja, det siger du nu,
men når du har udskrevet den check, vil du have noget for den.
Såsom hvad?
Du vil have, at folk skal vide det.
Det er ikke min stil.
Jeg ved, det er i bedste mening, men sagen er den,
at vi får penge ind fra vores egne nu.
Så der er bare ikke plads i bevægelsen
til en hvid fyr fra Hollywood.
- Huey, han... - Lad være, Teressa.
Jeg siger ikke noget.
Hør her.
Kun folket kan ændre samfundet, Teressa. Ikke stjerner.
Jeg vil ikke risikere, at Hollywood afsporer os.
Det er ikke at beskytte partiet.
Er du bekymret for, at de skal afspore bevægelsen eller dig selv?
Det er det samme.
Vi har fået en anmeldelse om ulovligt ophold.
Hvad laver I?
- Straffelovens paragraf 647H PC... - Straffeloven?
...gør det ulovligt at opholde sig uden formål på andres ejendom...
- Hvem fanden... - Dit skide...
Skal jeg passe på, hvad jeg siger?
- Kaldte du mig blegfis? - Ja, strisser.
- Ja. Rend mig, blegfis. - Rolig.
Er du vanvittig...
Få dine forpulede fingre væk fra hende.
Hvorfor er I altid på nakken af os?
Hvad laver I to? Er I sindssyge? Vi tager jer med.
- Pis dog af med dig. - Møgsvin.
Op i røven med dig og alle niggerne, der følger dig.
Hov, hov, hov, betjent! Betjent!
- De gjorde ingenting. - Slip mig.
- Gå væk! - Jeg er Bert Schneider.
Jeg er her fra Los Angeles.
Fjern dig! Det vil jeg skide på!
Slip mig. Rør mig ikke!
Rend mig!
- I har ham. I behøver ikke at... - Væk med jer! Væk med jer!
Sikke noget pis.
En omfattende landsdækkende menneskejagt er nu i gang.
Huey P. Newton er efterlyst for drabet på en 17-årig prostitueret fra Bay Area.
Sådan endte jeg altså her
i skjul i en lille piges værelse i et palæ i Bel Air.
Det skal nok gå.
Bert skaffer dig den fine, hvide advokat.
Vi var i hans hus i fem minutter, og så skubbede han os ud ad døren.
Du kan ikke slippe af med Bert, om du så prøvede.
Han skal nok hjælpe os.
De lyder meget selvsikre.
Anklageren siger, de har patronhylstre, retsmedicinske beviser, øjenvidner.
Det er fabrikerede beviser, Bill.
Øjenvidnet er en prostitueret.
Hun bliver sikkert afpresset på alle leder og kanter.
Huey slog ikke den pige ihjel.
Det er fabrikeret.
I bør komme så langt væk som muligt.
I skjuler en flygtning.
Hvis I ødelægger bevismateriale...
Det gør I ikke, vel?
Du har aldrig hørt ordene "Huey" eller "Newton."
- Bilen skal ned i hullet. - Hold kæft. Det er optrækkeri.
Vi har en aftale!
- Selvfølgelig ikke. - Nej.
- Hvorfor skulle vi gøre det? - Det er fornærmende, at du spørger.
Godt.
Hueys eneste chancen nu er at melde sig selv.
Du må da være vanvittig.
Jeg kan ikke få beviserne at se og slås for ham, før han er tilbageholdt.
Han sad i isolation i 34 måneder. Han dør inden da.
Så dør I sikkert alle sammen.
Undskyld, hvabehar. Hvad?
Hvis han bliver ved med at flygte, finder de ham.
De dræber ham og alle, han er sammen med.
De skabte SWAT-styrken til Panterne.
Det her er ikke en film, Bert. De banker ikke på først.
De behøver ingen dommerkendelse. De...
Hørte I det?
Hvad? Kan I høre det?
Lad os komme af sted.
Hvad var det?
Bert, vi må af sted.
- Vi bør gå. - Pis.
- Nu! Nu! Nu! - Pis! Åh nej!
Åh nej!
Nogenlunde sådan vil det forløbe.
Hvis I elsker Huey, så lad ham ikke blive martyr.
Få ham til at melde sig.
Fedt. Du gemmer dig åbent.
Jeg tænkte, det var det sidste sted, de ville lede efter mig.
Det er det, jeg fik fra Big Bob.
Han var skræmmende, da jeg mødte ham i en gyde.
Han er fandeme en gnaven stodder.
Han var umulig at klemme et smil ud af.
Det er mit bidrag til revolutionen.
Tak, broder.
Er du bange?
Jeg bliver nervøs, bare jeg skal op og fortælle vittigheder.
Jeg kan slet ikke forestille mig, hvad du gennemgår.
Efter Malcolm og Martin.
Jeg har altid vidst, at jeg lever på lånt tid.
Jeg har altid vidst, jeg vil dø for revolutionen.
Men det betyder ikke, at jeg ikke er bange.
Det er definitionen på mod.
At gøre det alligevel.
Mod eller vanvid.
Jeg kan sgu ikke adskille de to ting.
Heller ikke jeg.
Åh-åh.
For langsom. Nej, nej, nej.
- Okay, du fik mig. - Hej. Der har vi jo mine drenge.
Jeg elsker den duo.
Hør her, Mike, lad lige onkel Bert og Huey snakke sammen, okay?
Kom.
- Fint. - Godt.
- Farvel, Huey. - Fem svin.
- Godt. - Pas på, jeg ikke fanger dig.
Hvordan går det med Kunstler?
Er han klar til kamp?
Han synes, du skal melde dig selv.
Og sagde du så, han kunne rende dig i røven?
Nu forstår jeg.
Efter alt det her?
"Jeg vil altid villet være med i bevægelsen,"
men når det bliver alvor, bakker du pludselig ud?
Gwen.
Gwen! Vi smutter!
Ingen vil se dig ryge i fængsel, og ingen har lyst til at se dig dø.
Der er faktisk mange, der gerne vil se mig dø, Bert.
Tror du ikke, strømerne dræber niggere i spjældet?
"Jeg vil gøre alt for at være med i bevægelsen, Huey."
Det sagde du.
Jeg vidste, det var pis.
Hvad hjælper det bevægelsen, hvis du dør?
Du kan ikke gemme dig her i landet, uden at de finder dig.
Det er derfor, jeg forlader landet.
- Det kan ikke lade sig gøre. - Og hvorfor ikke?
De venter på dig ved alle grænseovergange.
Du ville skulle bruge forklædninger, transport, alt muligt lort.
Hvor vil du opholde dig, hvor du nu end tager hen?
Hvordan undgår vi, at du bliver udleveret?
- Det er logistisk umuligt. - Det finder jeg ud af, Bert.
Så enkelt er det ikke.
Du er den smarte producer. Vil du producere noget, så producer det her.
Hvad med en bil til Canada...
Nej. De vil jagte mig ligesom Weathermen.
Vi kan heller ikke tage til Mexico med de fascister ved magten.
I sidder vel ikke og planlægger det her?
- Stille. Det er godt. - Undskyld, men er det her ikke mit hus?
Det skal være et sted uden udleveringsaftale.
- Kommunistisk. Tanzania eller... - Kina?
Algeriet.
Nej, for fanden. Der er Eldridge.
Cuba.
Vi mener, at den mistænkte er i huset.
Han menes at være bevæbnet og farlig. Alle enheder, anvend forsigtighed.
150 kilometer fra Floridas kyst.
- Castro ville byde dig velkommen. - Øjeblik.
I overvejer vel ikke det her i ramme alvor?
Bert, hvad har han tænkt sig?
Huey, fortæl mig, hvad du vil gøre.
Vil du kapre et fly? Er det planen?
Nej, det er under hans niveau som fornem revolutionær.
Vi finder en anden måde.
Jeg ved det ikke endnu.
Det er lige meget. Det handler om udførelsen.
Nej, det handler om, at vi bliver henrettet.
Cuba kunne godt fungere.
Det duer ikke, Bert. Ikke så længe FBI overvåger os.
Det, vi gør... Hør her.
Vi får det til at ligne en af jeres film.
Vi er bare nogle folk, der laver film.
Præcis. FBI tror bare, det er en filmoptagelse.
Vi skaffer hår, sminke, kostumer, transport, en stjerne.
Ring til Karen Carpenter.
- Vi skal bruge nogle penge. - Nej.
Nej, nej, vi skal ikke involvere andre.
Nej. Du... nej!
Stop det.
Af sted, af sted!
Du hørte godt, hvad Kunstler sagde.
Det her er ikke en film.
Kuglerne er ægte. Når de rammer dig, er det slut.
- Steve. - Sig ikke "Steve." Hold nu op.
- Se ikke på ham. - Steve.
Det er mig, der sidder her. Hold nu op.
Bert, kald din hjerne tilbage fra frokostpausen.
- Steve. - Hold nu op, makker.
Lad os nu bare vende tilbage til vores projekter.
- Lad os finde den næste store film. - Steve, det er slut.
Jeg er ligeglad.
Vi har revolutioneret nogle film, og hvad så?
Hueys kamp er det virkelig liv.
Det er værd at risikere alt for.
Det her er vores næste store film.
Tjek de døre.
Lad os finde det røvhul.
Hvad har vi gjort? Det er bare en skoleforestilling.
Hvor fanden er Schneider og Newton?
Det er kraftedeme løgn.
Kan I huske hippieagenten, der jagtede mig?
Og ja, FBI ransagede Berts hus og en teaterskoles togafest.
Pis!
Skål for Cuba.
- Skål for Cuba. - Skål for Cuba.
Hasta la Victoria, siempre.
Tekster af: Simon Boertmann Brüel